1984 metų JAV prezidento rinkimai

1984 metų JAV prezidento rinkimai buvo tuometinio JAV prezidento respublikono Ronaldo Reigano ir demokrato, buvusio JAV viceprezidento Volterio Mondeilo rinkiminė kova. Reiganui laimėti rinkimus padėjo žymus ekonomikos atsigavimas po 1981-1982 metų ekonomikos nuosmukio (recesijos). Reiganas laimėjo 49-iose iš 50-ties valstijų, tapdamas antruoju tai padariusiu prezidentu po Ričardo Niksono pergalės 1972 metų JAV prezidento rinkimuose. Mondeilas laimėjo tik savo gimtojoje valstijoje - Minesotoje, ir Kolumbijos apygardoje, kurioje nuo seno yra palaikoma JAV demokratų partija. Reigano surinkti 525 (iš 538) JAV rinkikų kolegijos narių balsai yra didžiausias kada nors vieno kandidato į prezidentus surinktas rinkikų kolegijos narių balsų skaičius. Mondeilas, surinkęs 13 rinkikų kolegijos narių balsų, yra antras mažiausiai kolegijos narių balsų surinkęs kandidatas į prezidentus (pirmoje vietoje - Alfas Landonas su 8 rinkikų balsais, gautais 1936 metų JAV prezidento rinkimuose). Reiganas surinko 58,8 % rinkėjų valsų, o Modeilas - 40,6 %.

Kategorija:JAV prezidento rinkimai
Kategorija:1984 metai